钦定古今图书集成/明伦汇编/官常典/第077卷 > 真定侯陆
## 钦定古今图书集成/明伦汇编/官常典/第077卷 > 真定侯陆

按《魏书》本传：“真定候陆，神元皇帝之后也。世祖时，以
武功颇蒙恩遇，拜散骑常侍，赐爵真定侯，卒。陆曾孙
轨，字法寄，稍迁洛阳令。时天下多事，轨惟以深刻遇
下，死多酷滥，识者非之。孝静时，邺宫创制，以轨为营
构使，除徐州刺史。轨风望既陋，又无学术，虽历名位，
时人轻之。卒于州。”